

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv [www.daugavpils.lv](http://www.daugavpils.lv)

Daugavpilī

**Pilsētas saimniecības un attīstības komitejas**

**SĒDES PROTOKOLS**

**2024.gada 7. novembrī** **Nr.19**

Sēde notiek: domes sēžu zālē

Sēde sasaukta: plkst.10.00

|  |  |
| --- | --- |
| Sēde sākas: plkst.10.00Sēdes laikā tiek veikts audioieraksts**Sēdē piedalās:** |  |
| Komitejas priekšsēdētājs (vada sēdi)  | *Igors Aleksejevs*  |
| Komitejas priekšsēdētāja vietnieks | *Mihails Lavrenovs*  |
| Komitejas locekļi | *Anatolijs Gržibovskis* *Valērijs Kononovs* *Igors Prelatovs**Ivars Šķinčs* *Aleksejs Vasiļjevs* |
| **Sēdē klātesoši:** |  |
| Daugavpils valstspilsētas pašvaldības iestāžu darbinieki SIA ”Daugavpils ūdens” pārstāvji  | *N.Jefimovs, V.Golubevs, D.Krīviņa, R.Golovans, D.Dubins, H.Trošimova, I.Šalkovskis* |
| Sēdi protokolē:  | *Daugavpils pašvaldības centrālās pārvaldes* *Attīstības departamenta referente E.Pūga* |
| **Darba kārtība:** |
| 1. Par līguma par pakalpojumu sniegšanu – sadzīves atkritumu apglabāšanu poligonā „Cinīši” noslēgšanu ar sabiedrību ar ierobežotu atbildību „ATKRITUMU APSAIMNIEKOŠANAS DIENVIDLATGALES STARPPAŠVALDĪBU ORGANIZĀCIJA”.
2. Par Vienošanās par 2017.gada 29.augusta līguma „Par sadzīves atkritumu apsaimniekošanu Daugavpils pilsētas administratīvajā teritorijā” izmaiņām noslēgšanu ar sabiedrību ar ierobežotu atbildību „ATKRITUMU APSAIMNIEKOŠANAS DIENVIDLATGALES STARPPAŠVALDĪBU ORGANIZĀCIJA”.
3. Par grozījumiem Daugavpils valstspilsētas pašvaldības domes 12.09.2024. lēmumā Nr.508 „Par mantas ieguldīšanu SIA „Atkritumu apsaimniekošanas Dienvidlatgales starppašvaldību organizācija” pamatkapitālā”.
4. Par kustamās mantas atsavināšanu.

PAPILDJAUTĀJUMS1. Par atbalstu projektam “Lielā Stropu ezera infrastruktūras atjaunošana un pielāgošana klimatu pārmaiņu ietekmes mazināšanai Daugavpils valstspilsētas pašvaldībā”.
 |

*I.Aleksejevs atklāj komitejas sēdi un dod vārdu ziņotājiem.*

**1.**

**Par līguma par pakalpojumu sniegšanu – sadzīves atkritumu apglabāšanu poligonā „Cinīši” noslēgšanu ar sabiedrību ar ierobežotu atbildību „ATKRITUMU APSAIMNIEKOŠANAS DIENVIDLATGALES STARPPAŠVALDĪBU ORGANIZĀCIJA”**

*Ziņo – Daugavpils pašvaldības centrālās pārvaldes Juridiskā departamenta Kapitālsabiedrību pārraudzības nodaļas vadītājs Nikolajs Jefimovs.*

I.Aleksejevs aicina balsot par lēmuma projektu.

*Atklāti balsojot „par” – 6 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *līguma par pakalpojumu sniegšanu – sadzīves atkritumu apglabāšanu poligonā „Cinīši” noslēgšanu ar sabiedrību ar ierobežotu atbildību „ATKRITUMU APSAIMNIEKOŠANAS DIENVIDLATGALES STARPPAŠVALDĪBU ORGANIZĀCIJA”.*

*Plkst.10.02 sēžu zālē ierodas A.Vasiļjevs*

**2.**

**Par Vienošanās par 2017.gada 29.augusta līguma „Par sadzīves atkritumu apsaimniekošanu Daugavpils pilsētas administratīvajā teritorijā” izmaiņām noslēgšanu ar sabiedrību ar ierobežotu atbildību „ATKRITUMU APSAIMNIEKOŠANAS DIENVIDLATGALES STARPPAŠVALDĪBU ORGANIZĀCIJA”**

*Ziņo – Daugavpils pašvaldības centrālās pārvaldes Juridiskā departamenta Kapitālsabiedrību pārraudzības nodaļas vadītājs Nikolajs Jefimovs.*

V.Kononovs jautā, vai novērtējumu atsevišķi nevajadzēs?

N.Jefimovs skaidro, ka nē.

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *Vienošanās par 2017.gada 29.augusta līguma „Par sadzīves atkritumu apsaimniekošanu Daugavpils pilsētas administratīvajā teritorijā” izmaiņām noslēgšanu ar sabiedrību ar ierobežotu atbildību „ATKRITUMU APSAIMNIEKOŠANAS DIENVIDLATGALES STARPPAŠVALDĪBU ORGANIZĀCIJA”.*

**3.**

**Par grozījumiem Daugavpils valstspilsētas pašvaldības domes 12.09.2024. lēmumā Nr.508 „Par mantas ieguldīšanu SIA „Atkritumu apsaimniekošanas Dienvidlatgales starppašvaldību organizācija” pamatkapitālā”**

*Ziņo – Daugavpils pašvaldības centrālās pārvaldes Juridiskā departamenta Kapitālsabiedrību pārraudzības nodaļas vadītājs Nikolajs Jefimovs.*

I.Šķinčs vēlas precizēt, tātad pirmajos desmit punktos norādītos objektus pašvaldība jau ir nodevusi? Tātad lēmuma grozījumi saistās tikai ar 11.punktu?

N.Jefimovs skaidro, ka tā tas ir. Lēmums tiek papildināts ar 11.punktu, bet pirmie desmit jau ir vērtēšanas procesā.

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *grozījumiem Daugavpils valstspilsētas pašvaldības domes 12.09.2024. lēmumā Nr.508 „Par mantas ieguldīšanu SIA „Atkritumu apsaimniekošanas Dienvidlatgales starppašvaldību organizācija” pamatkapitālā”.*

**4.**

**Par** **kustamās mantas atsavināšanu.**

*Ziņo – Daugavpils valstspilsētas pašvaldības iestādes „Komunālās saimniecības pārvalde” vadītājs Valērijs Golubevs*

I.Aleksejevs precizē informāciju un papildina, ka tā ir ikgadējā prakse kustamās mantas atsavināšanai.

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *kustamās mantas atsavināšanu.*

***5.***

***Par atbalstu projektam “Lielā Stropu ezera infrastruktūras atjaunošana un pielāgošana klimatu pārmaiņu ietekmes mazināšanai Daugavpils valstspilsētas pašvaldībā”***

*(Papildjautājums)*

*Ziņo – Daugavpils pašvaldības centrālās pārvaldes Attīstības departamenta vadītāja Daina Krīviņa.*

D.Krīviņa sniedz aktuālo informāciju prezentācijas veidā.

D.Krīviņa papildina, ka ir uzaicināti SIA ”Daugavpils ūdens” un pašvaldības iestādes „Komunālās saimniecības pārvalde” speciālisti, gadījumā, ja ir kādi tehniski jautājumi.

A.Gržibovskis jautā, vai 15% pašvaldības līdzfinansējuma varētu būt attiecināmi uz aizņēmumu?

D.Krīviņa apliecina, ka jā.

A.Gržibovskis jautā, gadījumā, ja projekts tiks realizēts, vai otrās kārtas ietvaros tiks tīrītas, atjaunotas meliorācijas sistēmas dziļāk uz vasarnīcu pusi, ne tikai gar ezera krastu? Vasarnīcas atrodas applūstošajā teritorijā. Tur agrāk bija puspurvs un vecās meliorācijas sistēmas ir būvētas gadus piecdesmit atpakaļ.

D.Dubins skaidro, ka tur ir paredzēta caurteku un meliorācijas grāvju atjaunošana aptuveni 100 metru attālumā no ezera krasta.

I.Aleksejevs uzdod precizējošu jautājumu par to, ka tas ir zemas gatavības projekts.

I.Aleksejevs jautā par pašvaldības līdzfinansējumu, vai tas var būt aizdevuma formā?

D.Krīviņa skaidro, ka varēs ņemt aizdevumu projekta ietvaros plānotajām aktivitātēm. Nevarēs ņemt aizdevumu tām aktivitātēm, kas būs ārpus projekta un saistītas ar SIA „Daugavpils ūdens” kanalizācijas pieslēgumu pie informācijas centra un sabiedriskās tualetes izveidošanai.

I.Aleksejevs jautā, kad provizoriski būs zināms lēmums?

D.Krīviņa skaidro, ka vērtēšana parasti ilgst vismaz trīs mēnešus. Lēmums varētu būt zināms provizoriski nākamā gada martā. Pēc tam aptuveni gadu notiek projektēšana. Līdz ar to, pozitīva scenārija gadījumā tas būs 2026.gads.

I.Šķinčs jautā, vai šī projekta ietvaros, uzlabojot Stropu ezera infrastruktūru, uzlabotos situācija arī Gubiščes ezerā? Vai tur ir kāda saistība ar tā aizaugšanu? Vai tas nav savienojams?

D.Krīviņa izsakās, ka tas nav saistīts.

I.Šķinčs jautā par projekta galvenajām aktivitātēm, kas ir saistītas ar civilās aizsardzības nodrošinājumu.

D.Krīviņa skaidro, ka šī aktivitāte ir uz to vērsta. Ir tādi projekti, kur var iegādāties aprīkojumu par summu līdz 10% no projekta budžeta. No speciālistiem ir saņemts saraksts par aprīkojuma iegādi, tiek veikti aprēķini.

I.Šķinčs jautā, kas tas ir par aprīkojumu?

D.Krīviņa skaidro, ka tās var būt laivas un aprīkojums ātrākai reaģēšanai.

H.Trošimova papildina, ka tās varētu būt motorlaivas, norobežojošās attīrīšanas bonas, dīzeļgeneratori, elektrogeneratori un tml. iekārtas. Tāpat arī plānots ierīkot ūdens ņemšanas vietas ugunsdzēsības vajadzībām, bet tas jau būs SIA „Daugavpils ūdens” projekta ietvaros civilajai aizsardzībai.

A.Gržibovskis uzdod precizējošu jautājumu par projekta ietekmi uz jau realizētiem projektiem.

D.Krīviņa skaidro, ka viens no projekta mērķiem ir mazināt esošo peldvietu noslogojumu.

*M.Lavrenovs debatē par esošās meliorācijas sistēmas nolietojumu.*

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *atbalstu projektam “Lielā Stropu ezera infrastruktūras atjaunošana un pielāgošana klimatu pārmaiņu ietekmes mazināšanai Daugavpils valstspilsētas pašvaldībā”.*

*Pilsētas saimniecības un attīstības komitejas sēdē izskatīto un uz domes sēdi virzīto jautājumu ziņošanu kārtējā domes sēdē uzņemas Igors Aleksejevs.*

Sēde beidzas: plkst. 10:19

Komitejas priekšsēdētājs: (personiskais paraksts) I.Aleksejevs

Protokoliste (personiskais paraksts) E.Pūga